62021TO0442_INF
Διάταξη του Γενικού Δικαστηρίου (δέκατο τμήμα)της 24ης Φεβρουαρίου 2022 –Thomas και Julien κατά Συμβουλίου
(Υπόθεση T‑442/21)
«Προσφυγή ακυρώσεως – Χώρος ελευθερίας, ασφάλειας και δικαιοσύνης – Συμφωνία εμπορίου και συνεργασίας μεταξύ, αφενός, της Ένωσης και της Ευρατόμ και, αφετέρου, του Ηνωμένου Βασιλείου – Απόφαση του Συμβουλίου σχετικά με τη σύναψη της συμφωνίας εμπορίου και συνεργασίας – Πράξη που δεν αφορά ατομικά τον προσφεύγοντα – Πράξη μη κανονιστικής φύσεως – Απαράδεκτο»
1.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Διεθνείς συμφωνίες – Πράξεις δεκτικές προσφυγής – Πράξη της Ένωσης με την οποία συνάπτεται διεθνής συμφωνία – Έλεγχος του κύρους απόφασης για τη σύναψη τέτοιας συμφωνίας – Λήψη υπόψη του ίδιου του περιεχομένου της διεθνούς συμφωνίας
(βλ. σκέψεις 18, 19)
2.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ενδεχόμενο απόφαση γενικής ισχύος να αφορά ατομικά ορισμένα πρόσωπα – Προϋποθέσεις – Απόφαση του Συμβουλίου που εγκρίνει τη σύναψη της συμφωνίας εμπορίου και συνεργασίας μεταξύ του Ηνωμένου Βασιλείου και της Ένωσης – Προσφυγή ασκηθείσα από υπηκόους του Ηνωμένου Βασιλείου οι οποίοι έχουν οικογενειακά και περιουσιακά συμφέροντα στην Ένωση – Πράξη που δεν αφορά ατομικά τον προσφεύγοντα – Απαράδεκτο
(Άρθρο 263, εδ. 4, ΣΛΕΕ· απόφαση 2021/689 του Συμβουλίου)
(βλ. σκέψεις 29-32, 35-37)
3.
Προσφυγή ακυρώσεως – Φυσικά ή νομικά πρόσωπα – Έννοια κανονιστικής πράξεως κατά το άρθρο 263, τέταρτο εδάφιο, ΣΛΕΕ – Απόφαση του Συμβουλίου που εγκρίνει τη σύναψη της συμφωνίας εμπορίου και συνεργασίας μεταξύ του Ηνωμένου Βασιλείου και της Ένωσης – Δεν εμπίπτει
(Άρθρο 263, εδ. 4, ΣΛΕΕ· απόφαση 2021/689 του Συμβουλίου)
(βλ. σκέψεις 40, 44-46)
4.
Πράξεις των οργάνων – Νομική φύση – Νομοθετική πράξη – Έννοια – Απόφαση του Συμβουλίου που εγκρίνει τη σύναψη της συμφωνίας εμπορίου και συνεργασίας μεταξύ του Ηνωμένου Βασιλείου και της Ένωσης – Δεν εμπίπτει
(Άρθρα 217 και 218 §§ 6 και 8 ΣΛΕΕ· απόφαση 2021/689 του Συμβουλίου)
(βλ. σκέψη 43)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η έκδοση αποφάσεως επί της αιτήσεως παρεμβάσεως της Ευρωπαϊκής Επιτροπής.
3)
H Rhiannon Thomas και o Michaël Julien φέρουν, πέραν των δικαστικών εξόδων τους, τα έξοδα στα οποία υποβλήθηκε το Συμβούλιο της Ευρωπαϊκής Ένωσης, εξαιρουμένων των σχετικών με την αίτηση παρεμβάσεως.
4)
Η R. Thomas και ο M. Julien, το Συμβούλιο και η Επιτροπή φέρουν έκαστος τα σχετικά με την αίτηση παρεμβάσεως δικαστικά έξοδά τους.